**Seletuskiri muudatusettepanekute kohta 2025. aasta eelarve II lugemiseks**

Vormsi valla 2025. aasta eelarve esimene lugemine toimus 13. detsembril 2024. aastal. Eelarve I lugemise järgselt esitasid muudatusettepanekuid volikogu liikmed Jaak Kaabel ning Madli Paulus ja Henry Timusk. Vallavalitsuse arvamus esitatud muudatusettepanekute kohta koos vallavalitsuse täpsustustega eelarvesse esitati II lugemiseks volikogu veebruarikuu istungile käesoleval aastal. Volikogu istungil, 14. veebruaril 2025. aastal, katkestati eelarve II lugemine ning otsustati, et volikogu liikmete poolt esitatud muudatusettepanekutest toetatakse alljärgnevaid ettepankuid:

1. I lugemise järgselt volikogu ja komisjonide tasude arvelt vabanenud 10 000 eurot viia üle üldmajanduslike arendusprojektide reale.
2. Lisada eelarvesse Vormsi kui elamise sihtkoha turundamine, summas 10 000 eurot. Kate sellele saadakse 10 000 euro ulatuses põhitegevuse majanduse real olevast üldplaneeringu koostamise täiendavatest vahenditest.

Pärast 2025. aasta eelarve projekti esimest lugemist on täpsustunud Spordihoone investeeringu kulude ja toetuse mahud ning selgunud täiendavad sihtfinantseerimise projektid koos omaosaluse vajadusega. Lisaks on täpsustunud Vabariigi Valitsuse poolt Vormsi vallale eraldatavad vahendid tasandus- ja toetusfondist ning selgunud rahaliste vahendite tegelikud jäägid ning nõuete ja kohustiste saldod seisuga 31.12.2024.

Lähtudes eelnevast teeb vallavalitsus ettepanekud järgmisteks muudatusteks 2025. aasta eelarve projektis.

|  |  |  |  |  |  |  |  |
| --- | --- | --- | --- | --- | --- | --- | --- |
| **Tegevusala** | | **Eelarve tunnus, kirje** | **Eelarve I lugemine** | **Eelarve II lugemine** | **Muudatus (+/-)** | **Selgitus** | **Ettepaneku tähis** |
|  | | **Põhitegevuse tulud** |  |  |  |  |  |
|  | | 300 füüsilise isiku tulumaks | 808 177 | 822 884 | +14 707 | Täpsustatud on füüsilise isiku tulumaksu prognoosi lähtudes 2024. a tegelikest tuludest (779 985 eurot) ning rahandusministeeriumi prognoosist KOV tulumaksule (5,5%) 2024. aasta suvises majandusprognoosis. | A  (valla-valitsus) |
|  | | **30 Maksutulud kokku** | **864 171** | **878 878** | **+14 707** |  |  |
|  | | 352 tasandus- ja toetusfond | 441 268 | 443 973 | +2 705 | Toetus- ja tasandusfondi eraldisi on vahepeal mitmel korral muudetud ning 31.01.25 seisuga on Vormsi vallale plaanitud tasandusfondi summa 167 494 eurot ning toetusfondi summa 276 479 eurot so 2 705 euro võrra suurem, kui eelarve I lugemisel. Varem prognoositud tasandusfond on vähenenud 2 653 euro võrra ja toetusfond on suurenenud 5 358 euro võrra. | B  (valla-valitsus) |
|  | | 3500 muud projektipõhised toetused tegevuskuludeks | 20 514 | 55 122 | +15 529(1)  +9 493(2)  +7 342(3)  +1 558(4)  +686(5) | 1) Kaasava hariduse põhimõtete rakendamise projektiks (kogumaksumus 18 270 eurot, millest toetus 15 529 eurot ja omaosalus 2 741 eurot)  2) Siseministeeriumi toetus kriisivõimekuse suurendamiseks  3) Haridusministeeriumi toetus liikumisõpetuse ja loodusainete praktilise õppe läbiviimiseks  4) Haridusministeeriumi toetus valmisoleku tagamiseks tasemetööde ja eksamite läbiviimiseks testide andmekogus  5) Ületulev Läänemaa hariduskobar projektitoetuse jääk 2024. aastast kooli käsitööriistade soetuseks (kogu projekti eelarve 19 064 eurot, millest 2024. aastal tehtud 18 150, toetuse osa 75% kuludest) | C1  C2  C3  C4  C5  (valla-valitsus) |
|  | | **3500, 352 Saadavad toetused kokku** | **461 782** | **499 095** | **+37 313** |  |  |
|  | | **Põhitegevuse tulud kokku** | **1 417 935** | **1 469 955** | **+52 020** |  |  |
|  | | **Põhitegevuse kulud** |  |  |  |  |  |
| 01111 Vallavolikogu | | 50 personalikulud | 9 895 | 0 | -9 895 | Volikogu personalikuludeks planeeritud vahendid suunata üldmajanduslikele arendusprojektidele. | Volikogu ettepanek  nr 1 |
| 03200 Päästeteenused | | 55 Majandamiskulud | 100 | 9593 | +9 493 | Siseministeeriumi toetuse arvelt kriisivõimekuse suurendamiseks. | C2  (valla-valitsus) |
| 04210 Maakorraldus | 5502 uurimis- ja arendustööd | | 68 300 | 58 300 | -10 000 | Vähendada üldplaneeringu kulusid ja suunata vahendid Vormsi kui elamise sihtkoha turundamiseks. | Volikogu ettepanek  nr 2 |
| 04740 Üldmajanduslikud arendusprojektid | 5502 uurimis- ja arendustööd | | 20 000 | 39 895 | +19 895 | Suurendada vahendeid erinevateks arendusprojektideks sh planeerida vahendid Vormsi kui elamise sihtkoha turundamiseks. Katteallikas volikogu personalikulude ja üldplaneeringu kulud (maakorralduse tegevusala). | Volikogu ettepanek  nr 1,2 |
| 05101 Avalike alade puhastus | 50 personalikulud | | 11 641 | 18 288 | +6 647 | VÕS lepingulise tasu suurendamine rajatiste majandamiskulude vähendamise arvelt st avalike alade hooldamise teenuse sisse ostmise asemel tööjõukulusid suurendades. | D  (valla-valitsus) |
| 05101 Avalike alade puhastus | 5512 rajatiste majandamiskulud | | 25 000 | 18 353 | -6 647 | Kulude vähendamine VÕS lepingulise tasu suurendamiseks sh avalike alade hooldamise teenuse sisse ostmise asemel tööjõukulusid suurendades. | D  (valla-valitsus) |
| 092121 Kool riigieelarvest | 50 personalikulud | | 233 607 | 234 550 | +943 | Toetusfondi muudatus. | B  (valla-valitsus) |
| 092121 Kool riigieelarvest | 55 majandamiskulud | | 4 692 | 12 649 | +7 342(1)  +1 558(2)  -943(3) | 1) Liikumisõpetuse ja loodusainete praktilise õppe läbiviimiseks Haridusministeeriumi toetuse arvelt  2) Võimekuse suurendamiseks tasemetööde ja eksamite läbiviimiseks testide andmekogus Haridusministeeriumi toetuse arvelt  3) Toetusfondi muudatus | C3  C4  B  (valla-valitsus) |
| 092122 Kool vallaeelarvest | 55 majandamiskulud | | 45 665 | 63 935 | +18 270(1)  +914(2) | 1)Kaasava hariduse põhimõtete rakendamise projektiks sh koolimajale kaldtee ehitus jmt (kogumaksumus 18 270 eurot, millest toetus 15 529 eurot ja omaosalus 2 741 eurot)  2)Läänemaa hariduskobar projektitoetuse jääk 2024. aastast kooli käsitööriistade soetuseks 914 eurot, omaosalus 228 eurot (kogumaksumus 19 064 eurot, millest 2024. aastal tehtud 18 150, omaosalus 25%) | C1  C5  (valla-valitsus) |
|  | **50,55,60 Muud tegevuskulud** | | 1 298 311 | 1 335 888 | **+37 577** |  |  |
| 10121 Muu puuetega inimeste sotsiaalne kaitse | 41 sotsiaaltoetused ja muud eraldised füüsilistele isikutele | | 4 000 | 3 509 | -491 | Suure hooldus- ja abivajadusega lapsele abi osutamise toetuse ümbertõstmine muu sotsiaalse kaitse (10900) tegevusala alla. | B  (valla-valitsus) |
| 10402 Muu perekondade ja laste sotsiaalne kaitse | 41 sotsiaaltoetused ja muud eraldised füüsilistele isikutele | | 7 000 | 13 168 | +6 168 | Toetusfondi muudatuse arvelt lisatud vaimse tervise toetus. | B  (valla-valitsus) |
| 10701 Riiklik toimetulekutoetus | 41 sotsiaaltoetused ja muud eraldised füüsilistele isikutele | | 538 | 19 | -519 | Toetusfondi muudatuse arvelt korrigeeritud toimetuleku toetuse maksmise hüvitist. | B  (valla-valitsus) |
| 10900 Muu sotsiaalne kaitse | 41 sotsiaaltoetused ja muud eraldised füüsilistele isikutele | | 0 | 491 | +491 | Suure hooldus- ja abivajadusega lapsele abi osutamise toetuse ümbertõstmine õige tegevusala alla. | B  (valla-valitsus) |
|  | **41, 4500 Antavad toetused tegevuskuludeks** | | **83 088** | **88 737** | **+5 649** |  |  |
|  | **Põhitegevuse kulud kokku** | | **1 381 399** | **1 424 625** | **+43 226** |  |  |
|  | **PÕHITEGEVUSE TULEM** | | **36 536** | **45 330** | **+8 794** |  |  |
|  | **Investeerimistegevus** | |  |  |  |  |  |
|  | 15 põhivara soetus (-) | | -1 408 314 | -1 433 001 | -24 687 | Spordihoone investeeringu 2025. aasta maksumuse (algselt eelarves 1 084 114 eurot) korrigeerimine. Kogu kulu (aastatel 2023-2025) 1 197 175 eurot, millest 2025. aasta maht 1 108 801 eurot.  1)Projekteerimine ja ehitus 1081 159 eurot.  Bauest leping algselt kokku 1 084 114 eurot, millest 2024. aasta kulusid 52 955 eurot. Lisaks hinnanguline ehitusosa kallinemine suurusjärgus 50 000 eurot (erinevad projektimuudatused, lisaks ei olnud hankes välispuitvooderdust, pakkumine 33 000 eurot).  2)Ootame uut projekti (spordihoone kütmiseks ja tarbevee tootmiseks olemasoleva maasoojuspumbakatlamajaga), eksperthinnang ja projekt 1400 eurot. Sellega seoses saame korrigeerida Bauesti hindasid, sest osa väliseid kütteseadmeid jääb soetamata.  3)Projektijuhtimine 2025. aasta osa 6 000 eurot.  4)Ehitusprojekti ekspertiis 2025. aasta osa 3 992 eurot.  5)Omaniku järelevalve 16 250 eurot.  Käibemaksu tõusuks lisavahendeid planeeritud ei ole.  2024. aastal tehtud kuludest olid abikõlblikud Bauest lepingu kulud 52 955 eurot ning sellest toetatav osa 40 511 eurot. 2024. aasta mitte abikõlblikud kulud olid kokku 11 437 eurot, sh elektri liitumine, ehitusprojekti ekspertiis 50% ja projektijuhtimine 2024. aasta osa.  2023. aastal kulude maht oli 23 982 eurot. | E  (valla-valitsus) |
|  | 3502 Põhivara soetuseks saadav sihtfinantseerimine (+) | | 1 110 365 | 1 018 950 | -91 415 | Spordihoone ehituse toetusse korrigeerimine lähtuvalt maksimaalsest toetussummast 799 096 eurot, millest 2024. aastal toetatav osa 40 511 eurot. Algselt eelarves 850 000 eurot asemel 758 585 eurot. | E  (valla-valitsus) |
|  | 655 Finantstulud (+) | | 3 000 | 500 | -2 500 | 2024. aasta finantstulu oli ligikaudu 4 000 eurot. Korrigeeritud planeeritavat tulu seoses rahaliste vahendite ja üleöödeposiidi intressi vähenemisega ning võttes aluseks 2025. aasta esimese kuu intressitulu (35 eurot). | F  (valla-valitsus) |
|  | **INVESTEERIMISTEGEVUS KOKKU** | | **-355 024** | **-473 626** | **-118 602** |  |  |
|  | **EELARVE TULEM** | | **-318 488** | **-428 296** | **-109 808** |  |  |
|  | **FINANTSEERMISTEGEVUS KOKKU** | | **230 804** | **230 804** | **0** |  |  |
|  | **NÕUETE JA KOHUSTISTE SALDO MUUTUS KOKKU** | | **0** | **+170 645** |  |  |  |
|  | Nõuete saldo muutus (suurenemine (-)/vähenemine (+)) | | 0 | +261 824 |  | 2024. aasta sihtfinantseeritavad ja 2025. aastal laekuvad projektitulud: Mobiilimastide projektist 193 875 eurot, spordihoone ehituse projektist 40 511 eurot, kooli inventari soetus hariduskobara projektist 13 885 eurot, ettevõtluskeskkonna arendamise projektist 8 330 eurot, õppimise ja õpetamise toetamise projektist 2 250 eurot, saareülikooli terviseprojektist 2 000 eurot, noorsootöötaja projektist 973 eurot. |  |
|  | Kohustiste saldo muutus  (suurenemine (+)/vähenemine (-)) | | 0 | -91 179 |  | 2025. aasta maksetähtajaga kohustised hankijatele 2024. aastal soetatud põhivara eest. |  |
|  | LIKVIIDSETE VARADE MUUTUS (+/-) | | -87 684 | **-26 847** |  | Võrreldes I lugemisega 60 837 euro võrra suurem. |  |
|  | Raha algjääk | | 239 188 | 124 080 |  | Võrreldes I lugemisega 115 108 väiksem. |  |
|  | Raha lõppjääk | | 151 504 | 97 233 |  | Võrreldes I lugemisega 54 271 euro võrra väiksem. |  |

Eelarve II lugemiseks esitatud ettepanekud põhitegevusse suurendavad põhitegevusetulemit 8 794 euro võrra st kokku oleks 2025. aastaks planeeritav põhitegevuse tulem 45 330 eurot.

Investeerimistegevuse kulude suurendamised ja tulude vähendamised kokku summas 118 602 eurot saavad kaetud nõuete ja kohustiste saldo muutuse arvelt.

Finantseerimistegevust eelarve II lugemisel ei muudeta. 2024. aasta investeeringuteks planeeritud eelarvelaenu välja ei võetud. 01.01.25 seisuga on Vormsi vallal laenukohustusi kokku summas 241 453 eurot ning eelarve projekti alusel võib eeldada, et 31.12.25 seisuga kasvab valla laenukoormus 472 257 euroni. See võimaldab prognoosida 2025. aasta lõpu netovõlakoormuseks 375 024 eurot, mis moodustab 26% planeeritud põhitegevuse tuludest. Lubatud netovõlakoormuse ülemmäär on kuni 2025. aasta lõpuni kas 9kordne põhitegevuse tulem (planeeritud eelarve alusel 407 970 eurot) või 75% põhitegevuse tuludest (planeeritud eelarve alusel 1 102 466 eurot), kumb on suurem.

Eelarve II lugemiseks ettevalmistatud muudatusettepanekutega koos väheneb valla rahaliste vahendite prognoositav jääk 2025. aasta lõpuks 26 847 euro võrra. See on tingitud investeerimistegevuse täpsustatud summadest, nõuete ja kohustiste saldo muutuse arvestamisest ning raha tegelikust algjäägist 2025. aasta algul. Viimane on sõltuv 2024. aasta detsembrikuu investeerimistegevuse rahavoogudest.

Kehtivas eelarvestrateegias on 2025. aasta lõpuks planeeritud rahaliste vahendite jäägiks 147 673 eurot ning laenukohustiste jäägiks 517 549 eurot. Käesolevate muudatusettepanekute tulemusena on eelarves 2025. aasta lõpuks planeeritav rahaliste vahendite jääk küll 50 440 eurot väiksem, kuid ka võlakohustusi on 45 292 eurot vähem võrreldes eelarvestrateegias planeerituga. Eelarvega prognoositav netovõlakoormuse protsent põhitegevuse tuludest (26%) vastab eelarvestrateegias planeeritule.

Kokkuvõtte eelarve muudatuse ettepanekutest II lugemiseks esitaja: vallavalitsus.

Koostanud: Triin Lepp ja Agle Romulus.